Tore võistleb kaalukategoorias kuni 69kg (sinine vöötase/master 4) ja selles kaalus on kokku 7 võistlejat. Taavi kaalukategooria on kuni 85kg (lilla vöötase/master 2) ja kaalus kokku 13 võistlejat. Kõige kõrgematasemelisem võistlus ootab ees Liisit (kaalus 10 inimest). Tema tasemeklass on pruunid ja mustad vööd (adult/-55kg).
Tulemusi saab näha vastavalt masters klassi (üle 30 aastased) ja professional klassi lehelt. Kui mingeid uudiseid on kuskilt, siis uuendan vastavalt ka seda postitust. Võistluste ülekanded leiab AJP Jiu-Jitsu TV kanalilt.
Tulemused
Esmaspäeval masters klassis võistelnud Tore Lasn (vaata matši) ja Taavi Vaigla said mõlemad esimeses ringis kaotuse.
Neljapäeval võistles veel Liisi Vaht (-55 kg, pruunid ja mustad vööd, 10 osalejat). Vaata turniiritabelit. Kui ma sellest õigesti aru saan, siis tulemuseks on 3 võitu, 2 kaotust, mis annab kokku 4. koha.
Mustade vööde finaale saab vaadata siit. Kui ise ei viitsi kerida, siis näiteks see Erich Munis vs Adam Wardzinski (-94kg) ja Micael Galvao vs Espen Mathiesen (-77kg) tekitasid messengeris omajagu melu.